**[“จังหวัดพังงา”](https://travel.kapook.com/view639.html) หรือสมญานามที่ว่า “ดินแดนแห่งป่าเกาะ” คือ หนึ่งในจังหวัดหนึ่งของประเทศที่เต็มไปด้วย สถานที่ท่องเที่ยวมากมาย ทั้งธรรมชาติแบบท้องทะเล โดยเฉพาะกลุ่มเกาะสวยงามน้อยใหญ่ที่วางตัวเรียงรายอยู่อย่างสวยงามในทะเลอันดามัน รวมทั้งยังมีพื้นที่ป่าชายเลนหนาแน่นและอุดมสมบูรณ์ที่สุดในประเทศไทยพังงา อีกทั้งยังเต็มไปด้วยวิถีชีวิตความเป็นอยู่ที่น่าสนใจ โดยเฉพาะความหลากหลายของผู้คน ทั้งไทย จีน มุสลิม และชาวเล เป็นต้น**

นอกจากเกาะน้อยใหญ่แล้ว แหล่งท่องเที่ยวทางธรรมชาติที่มีเอกลักษณ์ เป็นที่รู้จักไปทั่วโลก คือ โลกใต้น้ำกับดงปะการังหลากหลาย ปลาฝูงปลาน้อยใหญ่ ที่ล้วนเป็น ความล้ำค่าของทรัพยากรธรรมชาติที่เป็นเหมือนจุดหมายปลายทางของนักท่องเที่ยวเสมอ วันนี้พวกเราจึงแวะไปรวบรวมเอา 20 สถานที่ท่องเที่ยวพังงา มาแนะนำกัน ส่วนจะมีที่ไหนน่าสนใจบ้างนั้น ไปดูกันเลยครับ

1.อุทยานแห่งชาติหมู่เกาะสิมิลัน

อุทยานแห่งชาติหมู่เกาะสิมิลัน ตั้งอยู่ภายในตำบลเกาะพระทอง มีพื้นที่ 80,000 ไร่ และได้ประกาศเป็นเขตอุทยานแห่งชาติ ในวันที่ 1 กันยายน พ.ศ. 2525 ส่วนชื่อของ "เกาะสิมิลัน" สิมิลันเป็นภาษายาวี หรือ มลายู แปลว่าเก้า หรือ หมู่เกาะเก้า เป็นหมู่เกาะเล็ก ๆ ในทะเลอันดามันมีทั้งหมด 9 เกาะ เรียงลำดับจากเหนือมาใต้ ได้แก่  เกาะหูยง, เกาะปายัง, เกาะปาหยัน, เกาะเมี่ยง (มี 2 เกาะติดกัน), เกาะปายู, เกาะหัวกะโหลก (เกาะบอน), เกาะสิมิลัน และเกาะบางู เป็นต้น ส่วนบริเวณที่ทำการอุทยานฯ อยู่ที่เกาะเมี่ยง เพราะเป็นเกาะที่มีน้ำจืด ส่วนเดือนพฤศจิกายนถึงเดือนเมษายนเป็นช่วงที่น่าท่องเที่ยวมากที่สุด และเดือนพฤษภาคมถึงพฤศจิกายนเป็นฤดูมรสุมตะวันตกเฉียงใต้ มีคลื่นลมแรง เป็นอันตรายต่อการเดินเรือ ทางอุทยานฯ จะมีการประกาศปิดเกาะในเดือนพฤษภาคมเพื่อเป็นการฟื้นฟูธรรมชาติทุกปี

2.เขาไข่นุ้ย

ตั้งอยู่ที่บ้านฝายท่า ต.ทุ่งมะพร้าว อ.ท้ายเหมือง เป็นจุดชมทะเลหมอกที่มีชื่อเสียงอีกจุดหนึ่งของจังหวัดพังงา โดยเขาไข่นุ้ย มีความสูงประมาณ 200 เมตรจากระดับน้ำทะเล บนยอดเขาไข่นุ้ยมีจุดชมพระอาทิตย์ขึ้นและวิวทะเลหมอกที่มองเห็นได้ในมุมกว้าง ไกลเห็นทะเลหมอกขาวคลอเคลีย ปกคลุมทิวเขาน้อยใหญ่ โดยมีเขาลูกสูง ไล่ระดับเป็นมิติซ้อนกันมีแสงอาทิตย์ในยามเช้าสาดส่อง กระทบทะเลหมอกที่ลอยอยู่เบื้องล่างอย่างสวยงาม สำหรับกลุ่มเขาลูกน้อย ใหญ่ที่เห็นเบื้องหน้า มีแนวเขาลำแก่นเขากะปง เขาพังงา และแนวเทือกเขาภูตาจอที่ตั้งตระหง่านอยู่ในแนวหลังมองเห็นเด่นสุด เขาไข่นุ้ยเดิมเป็นพื้นที่ทำสวนยางของชาวบ้าน พวกเขาเห็น ทะเลหมอกกันจนชินตา แต่ไม่คิดว่ามันจะกลายเป็นแหล่งท่องเที่ยวได้ จนเมื่อทางอบต.ไปพบและทำการประชาสัมพันธ์ออกไปก็ได้รับ การตอบรับอย่างดีเยี่ยมเขาไข่นุ้ย มีจุดเด่นอยู่ที่ 5 มหัศจรรย์ คือ 1.พระอาทิตย์ขึ้น 2.พระอาทิตย์ตก 3.ทะเลหมอก 4.ทะเลอันดามัน และ 5.ทิวเขา

3.ย่านเมืองตะกั่วป่า

ตะกั่วป่า เป็นชื่ออำเภอ ๆ หนึ่งในจังหวัดพังงาครับ

แต่เดิมชื่อว่า  **“ตะโกลา”**เป็นเมืองเก่าที่เจริญรุ่งเรืองมาก  เพราะเป็นเมืองท่าจอดเรือ และศูนย์กลางการค้าขาย

เมื่อเวลาผ่านไปเมืองนี้ไม่ได้เป็นเมืองท่า เหมือนแต่ก่อน  แต่ยังึงอนุรักษณ์ความมีเสน่ห์

ด้านวัฒนธรรม วิถีชีวิตที่เรียบง่าย และสถาปัตยกรรมสไตล์ชิโนโปตุกิส

การเดินทางไปตะกั่ว

ถ้าจากรุงเทพเราสามารถนั่งรถบัส บขส. มาลงที่ตะกั่วป่าได้เลย

แต่ถ้าเดินทางจากภูเก็ต  จะมีรถบัสวิ่งตรง ภูเก็ต-ตะกั่วป่าทุกวัน

4. **ธารมรกต หรือ คลองนางย่อน**

ตั้งอยู่ที่ตำบลคุระบุรี อำเภอคุระบุรี นักท่องเที่ยวที่มาเที่ยวที่นี่จะสนุกไปกิจกรรมล่องแพ ความพิเศษอยู่ที่นักท่องเที่ยวจะได้ชื่นชมความสวยงามของธารมรกต ที่ทั้งใสและนิ่งคล้ายสีเขียวมรกต จนมองเห็นหินที่อยู่ใต้สระเลยทีเดียว นอกจากนี้ยังได้ชื่นชมธรรมชาติป่าไม้สวย ๆ โดยการล่องแพจะกินระยะทางยาวประมาณ 3 กิโลเมตร และใช้เวลาในการล่องประมาณ 1 ชั่วโมง ทั้งนี้อาจมีช้าหรือเร็วขึ้นอยู่กับระดับน้ำและจุดที่นักท่องเที่ยวลงล่องแพ

5.วัดถ้ำสุวรรณคูหา

ตั้งอยู่ที่อำเภอตะกั่วป่า วัดโบราณที่มีความสำคัญแห่งหนึ่งของจังหวัดพังงา ตั้งอยู่ภายในภูเขาที่มีถ้ำน้อยใหญ่เป็นจำนวนมากเรียงตัวอยู่ต่อ ๆ กัน มีชื่อเรียกต่างกันออกไป เช่น ถ้ำใหญ่ ถ้ำแจ้ง และถ้ำมืด เป็นต้น ในทางประวัติศาสตร์วัดถ้ำสุวรรณคูหาเป็นถ้ำที่ในอดีตพระมหากษัตริย์และพระราชวงศ์หลายพระองค์ได้เคยเสด็จมาประพาส ดังที่เห็นภายในถ้ำมีพระปรมาภิไธยและพระนามาภิไธยจารึกอยู่ และยังเป็นวัดที่นักท่องเที่ยวจากต่างชาตินิยมแวะเข้ามาเที่ยวชมมากที่สุดแห่งหนึ่งอีกด้วย  
  
        **เป็นยังไงบ้างครับ ? กับที่เที่ยวพังงาที่เราเอามาฝากเพื่อน ๆ กันในวันนี้ บอกเลยว่าแต่ละที่ไม่ธรรมดา จะเห็นได้ว่านอกจากทะเลสวย ๆ ที่นี่ยังคงเต็มเปี่ยมไปด้วยเสน่ห์วิถีชีวิตและวัฒนธรรมที่สวยงามอีกทั้งยังน่าค้นหา ที่รอให้นักท่องเที่ยวอย่างเราเข้าไปพบเจอ ^ ^**